Trg

## Splošne informacije

Sistem trgovanja je eden najpomembnejših možnosti v eDominations svetu – glavni izvor zabave. Zelo pomembno je za vsakega igralca, da dobro razume mehanizme trgovanja v igri.

Dejavnosti na trgu so glavni izvor profita in potreb igralca. Igralec lahko na primer na trgu kupi visoko kvalitetna orožja, s katerimi bo pridobil nove medalje in zlato ter obratno – proda orožja, da dobi denar direktno.

Vsak trg je unikaten za posamezno državo – vsaka država operira s svojo valuto in postavlja specifične takse, ki pritegnejo tujce ali pa zaščitijo lokalno proizvodnjo – vse je odvisno od igralcev in njihovega razmišljanja ter igranja.

Meni trga je postavljen na zavihku domače strani pod zavihkom ''Trg''.

## Tržnica

Tržnica je prostor, kjer se vsi proizvodi – od preproste nižje kvalitetne hrane in vse do najbolj kvalitetnih obrambnih sistemov in bolnišnic – lahko kupijo ali prodajo.

Igralec lahko na tržnici poišče in proda katerikoli proizvod. Za nakup določenega proizvoda igralec izbere željen tip proizvoda in njegovo kvaliteto. Če želi igralec poiskati samo tip proizvoda brez želje po določeni kakovosti izbere možnost brez zvezdice.

Vsak izdelek na tržnici potrebuje lokalno valuto, da se ga lahko kupi. Na primer, če je igralec v Peruju, lahko kupi izdelke na Perujski tržnici le v njihovi valuti.

Igralec lahko opravi nakupe na vsaki tržnici po svetu na dva načina: imeti mora licenco za market te države ali pa potovati v regijo, ki jo je tista država okupirala.

Prodajanje izdelkov na tržnici je nekoliko drugačno. Da lahko igralec da ponudbo za svoj izdelek na tujo tržnico (tržnico države, za katero nima državljanstva), mora kupiti licenco. Licenco lahko kupi iz zavihka za skladišče (v meniju moje zgradbe). Takšna licenca stane 20 zlata in nima časovne omejitve – ko jo enkrat kupiš, lahko za vedno operiraš na tržnici države za katero si kupil licenco, brez da bi potoval v tisto državo.

Na istem mestu, kot licence – meni moje zgradbe – je mesto, kjer lahko igralec ureja svoje ponudbe na tržnici. V državi, katere državljan je igralec, lahko prodaja izdelke brez nakupa licence. Igralec lahko izbere državo, v kateri želi objaviti svojo ponudbo (valuta se avtomatsko šteje kot valuta države v kateri objaviš ponudbo). Izbere lahko tudi tip, kvaliteto in ceno izdelka, ki ga želi prodati. Vsak tip izdelka se lahko ponudi na tržnici.

Pomembno je poudariti – vsaka država ima za market nastavljene svoje davke, ki jih lahko preveriš pod ekonomijo tiste države. Ti davki imajo vedno neko vrednost, minimalno 1%. Ta vrednost se doda k ceni, ki jo nastavi prodajalec, plača pa jo kupec.

Na primer: v Kolumbiji je davek na bolnišnice 5%. Igralec želi prodati bolnišnico za 10000 valute. To ceno je nastavil kot prodajno ceno, na tržnici pa bo prikazana cena 10500 valute od katerih gre 10000 valute h prodajalcu, 500 valute pa v državno zakladnico. Teh 500 plača kupec kot davek državi. Enak postopek velja za vse tipe izdelkov, tudi surovine.

Na nacionalni tržnici so izdelki razporejeni glede na ceno. Izdelki z najnižjo ceno so na vrhu.

## Trg dela

Vsaka država ima svoj unikaten trg dela, kjer se lastniki podjetij trudijo, da pridobijo delavce in povečajo produktivnost svojih tovarn.

Delo je ena najpomembnejših dnevnih aktivnosti, ki preko zahteve po dnevni nalogi (daily task) vodi tudi do povečanja točk moči (+1 na dan). Zaradi tega je dobro, da ima vsak igralec službo in najbolje je, da dela za najvišjo ponujeno plačo. Plačo, ki jo ponuja lastnik tovarne vidi igralec na trgu dela.

Seveda je najpomembneje, da bo vsak igralec slej kot prej potreboval svoje delavce za delo v svojih podjetjih in tovarnah. Tako boš kot igralec moral tekmovati z drugimi igralci za delavce.

Vsak igralec lahko dela večkrat na dan z uporabo hiše in tako je tudi večkrat plačan za delo.

Višina plače in davek na delo lahko prav tako regulira država. Davek se pobere vsakič, ko igralec dela, tudi kadar dela dodatno z bonusom od hiše.

Dovoljeno je, da igralec dela za manjšo plačo, kot pa je najvišja možna na trgu dela, če v zameno dobi od delodajalca zlato ali produkte kot dodatno plačilo preko donacij. Kljub temu, morajo biti cene primerne vrednostim izdelkom, drugače se lahko smatra takšno dejanje kot goljufanje.

## Denarni trg

Denarni trg je eden najpomembnejših prostorov v igri, saj se tam lahko trguje in menja valuto v zlato in obratno (gold-currency exchange).

Ker je valuta glavno sredstvo za trgovanje na tržnici in kot plačilno sredstvo za delo pri delodajalcu, nastane mera zlato-valuta. Na koncu je valuta denar z lokalno močjo, zlato pa je pomembno za mednarodno trgovanje. Poleg tega se dober profit na lokalni tržnici v valuti lahko dobro obrne v postavitev dodatnih podjetij in tovarn ter s tem večjo proizvodnjo in še večji profit – za to pa mora igralec valuto pretvoriti v zlato, da lahko kupi nove tovarne.

Vsak denarni trg je unikaten za posamezno državo – in spet v posamezni državi lahko operiraš in menjaš samo z valuto tiste države. Denarni trg ni obdavčen.

Države lahko po svoje regulirajo svoj denarni trg s tiskanjem valute za določeno količino zlata ali pa z zakonoma ‘’natisni denar in prispevaj’’, v meri 1 zlato = 200 lokalne valute. Običajna je, da države spreminjajo lokalni denarni trg, da bi izzvale ekonomsko stabilnost in stabilnost cen na trgu. S špekuliranjem na trgu se da veliko zaslužiti, seveda pa je vsako takšno početje lahko dvorezni meč. Pohlepni posli se lahko hitro spremenijo v tragedijo, saj se trg neprestano spreminja v vseh državah. Tako lahko prvi načrt o profitu hitro postane izguba, če vrednosti izdelkov nepričakovano padejo/narastejo.

Denarni trg lahko zelo vpliva tudi na vse druge lokalne trge s spremembo vrednosti lokalne valute (razlika je med valuto, ki stane 120cc = 1 zlato in valuto, ki stane 170cc = 1 zlato), ker lahko pomembno vpliva na standarde plačila ter cene izdelkov na trgu.

## Trg podjetij

Trg podjetij je prostor, kjer je možna menjava podjetij za zlato.

To je edini lokalni trg, kjer lokalna valuta nima vloge.

Trg podjetij je prostor, kjer podjetnik proda svoja podjetja direktno za zlato.

Igralec lahko tudi zniža stopnjo svojega podjetja za 50% vrednosti, vendar nekateri se raje odločijo, da podjetje prodajo, kot pa mu znižajo stopnjo in tako dobijo več zlata (za primer tovarno vredno 70 zlata se bolj splača prodati na trgu podjetij za 50 zlata kot pa znižati stopnjo za 35 zlata).

Na istem mestu pa je včasih zelo dobro tudi za kupce podjetij, da dobijo določeno podjetje po nižji ceni. Tako se pred nadgradnjo ali nakupom nove tovarne splača pregledati trg podjetij, če kdo ponuja svoje podjetje po nižji ceni.

Kljub temu obstaja nekaj mej pri prodaji podjetij. Igralci ne morejo prodati podjetja, ki je bilo kupljeno pred manj kot 10 dnevi. Prav tako ne gre prodati Q5 podjetij.

Pomembno je poudariti, da na podjetja kupljena ali prodana na trgu podjetij niso obdavčena in tako v državno zakladnico na ta način ni pritoka zlata.